Il-Kaptan tal-Vapur li għereq din il-ġimgħa fil-Korea ta’ Isfel qal li jisogħbih li ttardja li jagħti ordnijiet biex l-vapur ikun evakwat minħabba li beża’ mir-reazzjoni li kienu se jagħmlu l-passiġġieri abbord. Il-Kaptan huwa Lee Joon-seok li għandu 69 sena kien arrestat flimkien ma’ żewġ membri oħra tal-ekwipaġġ. S’issa n-numru tal-mejta f’dan l-iinċident laħħaq it-32 persuna iżda 270 persuna oħra għandhom ma nstabux. L-għaddasa sabu tliet katavri oħra iżda ma jistgħux joħorġuhom minn fejn qegħdin. It-tfittxijiet ilhom għaddejjin erbat ijiem f’kundizzjoni ta’ temp diffiċli għax il-viżibilità kif ukoll il-kurrenti fil-baħar qed joħolqu diffikultajiet kbar għall-iskwadri ta’ salvataġġ. Aktar minn 174 persuna rnexxielhom jiżgiċċaw mill-inċident li sar li f’daqqa meta qed jingħad li l-vapur ħareġ mir-rotta normali tiegħu u nqaleb malajr biex wara għereq. Mill-investigazzjoni ħareġ li minkejja li l-vapur beda jixxaqleb lejn naħa waħda l-membri tal-ekwipaġġ baqgħu jagħtu struzzjonijiet biex il-passiġġieri jibqgħu fuq fejn kienu. Fuq il-vapur kien hemm ħafna studenti ta’ bejn is-16 u t-18-il sena li kienu sejrin għall-vaganzi fuq il-Gżira Turistika ta’ Jeju.